# Banu Djami

### De Viquipèdia

Els Banu Djami foren una dinastia local de Gabès a Tunísia, d'origen hilalià, que va governar a Gabès del 1097 al 1160, amb una breu pèrdua del poder el 1147.

El 454 de l'hègira (1062/1063) el governador Ibn Walmiya, descontent pel tractament donat al seus germans, Ibrahim i Kadi, per l'emir zírida, es va proclamar independent sota protecció del riyahida Munis ben Yahya (cap dels Banu Hilal, del clan dels Banu Riyah). A Ibn Walmiya el va succeir Ibrahim, i després el va seguir Kadi, però aquest fou mort per una revolta popular local, per la seva tirania el 1096 i els notables de la població van donar el poder a un germà de l'emir zírida Tamim (1062-1108) de nom Umar ben al-Muizz. Al poc temps van pujar al poder el Banu Djami, de la tribu dels dahman, emparentats amb els hilalians Banu Riyah. Els zughba, el clan hilalià al que el califa fatimita havia promès Trípoli i Gabès, es va acontentar amb Trípoli i així el dhamano-riyàhida Makki ben Kamil ben Djami es va fer amb el poder després d'eliminar a Umar ben al-Muizz. Makki va fundar la dinastia del Banu Djami.

A Maki el va succeir el seu fill Rabi ben Makki, i a aquest el seu parent Rushayd ben Kamil ben Djami, (que va governar vers 1121 a 1147); una breu usurpació del llibert Yusuf (que tenia el suport dels normands), va ser seguida pel govern de Muhammad ben Rushayd i finalment per Mudafi ben Rushayd. En aquestos anys els normands va fer diversos setges a la vila (1082/1083, 1086/1087, 1093/1094, i 1117/1118. Després del 1147 descendents de Al-Muizz ben Walmya van recuperar el poder, però van gaudir de l'hostilitat local; els notables es van aliar amb tots els seus enemics i la ciutat fou assetjada (1083/1084, 1099/1100 pels hilalians i 1117/1118 pels normands). Muhammad ben Rushayd va recuperar el poder quan ja dominava Mahdia (des de 1148) i el Sahel tunisià amb el suport normand. En aquesta època es va construir a la ciutat el palau de Al-Arusayn. Muhammad ben Rushayd (vers 1150) va emetre moneda amb el seu nom.

## [edita] Llista de emirs

### [edita] Banu Walmiya

- Ibn Walmiya 1063-?
- Ibrahim ?-?
- Kadi ?-1096
- Umar ben al-Muizz 1096-1097

### [edita] Banu Djami

- Makki ben Kamil ben Djami 1097- ?
- Rabi ben Makki ben Kamil ?-1121
- Rushayd ben Kamil ben Djami 1121-1147
  - Yusuf (usurpador) 1147
- Muhammad ben Rushayd 1147
  - Banu Walmiya 1147-1148
- Muhammad ben Rushayd (segona vegada, protegirt pels normands) 1148-1155
- Mudafi ben Rushayd 1155-1160 (protegit pels normands)
- Almohades 1160-1172

Obtingut de "http://ca.wikipedia.org../../../b/a/n/Banu_Djami_4721.html"

Categoria: Dinasties musulmanes

##### Views

- Article
- Discussió
- Revisió actual

##### Cerca